text: Så gik starten
  03 august 2011 kl. 15.36
  Cykelløbet Post Danmark Rundt begyndte i dag - og det var med både start og mål i Esbjerg.
  Rytterne skulle på dagens etape tilbagelægge 171,1 kilometer.
  Sacha Modolo fra Colnago CFX Inox var hurtigst i spurten på første etape af Post Danmark Rundt 2011 med start og mål i Esbjerg. Matti Breschel fra Rabobank blev toer i spurten.
   
  Flere favoritter, bla. de seneste tre års vinder Jakob Fuglsang fra Leopard Trek, satte over et minut til i forhold til de forreste.
  1. etape bragte rytterne gennem en rimelig flad og åben strækning, gennem bl.a. langs digerne ved Ribe og tilbage til et svært opløb i Esbjerg.
  2. etape i morgen går fra Grindsted til Århus med masser af udfordringer i klassisk Post Danmark Rundt terræn, bl.a. Yding Skovhøj, Pinds Mølle, Stilling Sø, Moesgaard bakken.
  